AVASTUSRETKED JUMALA SÕNAS
Tere, olen Rory Kaye.
Vaatate saadet "Avastusretked Jumala sõnas".
Olen õnnelik, et seda saadet
tõlgitakse nii soome, rootsi, ehk ka eesti ja teistesse keeltesse.
Selles saates räägime Jumala tarkusest.
Jeesus on Jumala tarkus.
Paljud ei tea, et Jeesusest
prohveteeriti Vanas Testamendis juba mitusada korda.
Eelmisel korral rääkisin lähemalt nendest prohveteeringutest.
Täna tahan aga rääkida,
kuidas teha Jumalaga koostööd, et käia Tema tarkuses.
1. Korintose 14:1 öeldakse,
et me peaksime innukalt taotlema vaimuande.
Jumal ei vali suveräänselt, kes millise anni saab.
Ta küll annab nagu tahab, kuid Teda mõjutab meie igatsus.
Kui igatseme Jumalat järgida ja täita Tema tahet,
tunda Teda ning elada üksmeeles Temaga,
laseb Ta meil tegutseda mitmetes vaimuandides.
Ta laseb meil kanda vaimuvilju - armastus, rahu, kannatlikkus, headus,
rõõm, tasadus, enesevalitsus - nii palju kui me tahame.
Seda kuna hind on juba ristil makstud.
Jumal tahab, et oleksime täidetud Vaimu viljadega
ning teeksime häid tegusid, mis on meie jaoks valmis pandud.
Kas tead, et enne maailma loomist on sulle valmis pandud ülesanded?
Vaatame hiljem kirja efeslaste 2:10.
Jumal ütleb 1. Korintlastele,
et taotleksime vaimuande, eriti prohvetlikku kõnelemist.
Selles saates räägime Jumala tarkusest ja prohveteerimisest
ning kuidas prohveteerimine on seotud vana lepingu tõotustega.
Efeslaste 2:10 öeldakse.
Meie oleme Jumala meistriteosed.
Täpsemalt sina oled Jumala teos.
"Sest meie oleme tema teos,
Kristuses Jeesuses (hbr Meschiah Yeshua)
loodud heade tegude tegemiseks, nii nagu Jumal
on juba enne meile seadnud, et me teeksime seda."
Meid ei päästeta tegude tõttu, ja seda öeldakse paar salmi enne,
vaid üksnes, mida Jeesus tegi ristil, uskudes sellesse.
Siiski oleme päästetud, et saaksime teha häid tegusid.
Vastupidiselt võiks Jumal meid juba Taevasse võtta.
Jumal tahab, et siin maailmas olles
mõistaksime, mis on Jumala tahe ning hakkaksime seda tegema.
Roomlaste 12:1-2 öeldakse..
Lugesin seda eelmine kord, kui loen selle taas kiirelt ette.
Selles räägitakse, et peaksime andma oma ihud
elavaks ja pühaks ohvriks ning uuendama oma meeli.
Loen selle ette.
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus (ingl "ülistus")."
Paljud arvavad, et ülistus on vaid kirikus laulude laulmine.
Parim ülistus, mida saame teha
on anda Jumalale igal päeval oma ihud.
Vanas Testamendis toodi igal päeval ohvritall.
Uues Testamendis anname Jumalale oma keha.
Selle asemel et minna templisse,
on meie ihust saanud tempel Püha Vaimule.
Järgmine salm:
"Ja ärge muganduge praeguse ajaga, vaid muutuge meele uuendamise teel,
(ingl "siis suudate katsuda läbi, mis on Jumala tahtmine),
mis on hea ja meelepärane ja täiuslik."
Jumal tahab ilmutada meile oma tahet,
et võiksime teha töid, mis Temal on meie jaoks.
Mainisin eelmine kord, kuidas Ta ilmutab meile oma tahet.
Vaatame seda uuesti.
Filipi 2:13.
Jumal teeb meis tööd oma Püha Vaimu läbi,
et tahaksime ja teeksime Tema meele järgi.
Loen seda teile otse Piiblist.
Filipi 2:13.
Loen ka sellele eelneva salmi.
"Nõnda siis, mu armsad,
otsekui te olete ikka olnud kuulekad, (Paulus kirjutab oma äraolekul)
ärge olge seda ainult siis, kui ma olen kohal,
vaid veel kindlamalt nüüd minu äraolekul;
valmistage endile päästet kartuse ja värinaga!"
Seega nad ei tulnud usule ning sellega kõik piirduski.
Ühest küljest nad tegid tööd, et nende suhe Jumalaga kasvaks
ning nad teaksid, et on saanud andeks.
Teine külg nende päästele tulekust on et nende mõtteviis võiks muutuda,
nad kasvaksid pühaduses ja leiaksid, mida Jumal tahab,
et nad teeksid ning hakkaksid neid tegema.
"valmistage endile päästet kartuse ja värinaga!
Sest Jumal on see, kes teis tegutseb,
et te tahate ja toimite tema hea nõu kohaselt."
"Tehke kõik nurisemata ja vaidlemata, et te oleksite laitmatud ja puhtad,
veatud Jumala lapsed keset põikpäist ja rikutud sugupõlve,
kelle seas te paistate nagu tähed maailmas.."
Seda kirjutas Paulus Filipis elavatele kristlastele.
"..pidades kinni elusõnast."
Elusõnast hoitakse kinni, kui räägitakse tõde Kristusest.
Edasi räägib Paulus enda tööst selles kõiges.
Jumal tahab, et teaksime Tema antud tõotusi.
Vanas Testamendis on kirjas,
et Jumal annab meile prohveti nagu Mooses.
1. Moosese 18. peatükk.
15. salmis on kirjas,
et tuleb prohvet nagu Mooses, kuid Ta on temast vägevam.
Selleks on Jeesus.
Kui Jeesus tuli, tõi Ta endaga uue lepingu.
Viimases saates rääkisin Jesaja 42. peatükist,
kus on kirjas, et Jeesus on uus leping meile.
Jeremija 31 räägitakse, mida uus leping endast kujutab.
Selles on neli tõotust.
Esiteks, Jumal paneb oma juhised meie mõtetesse ja südamesse.
Teiseks, Temast saab me Jumal
ning me oleme Tema rahvas Tema tütred ja pojad, lapsed.
Kolmandaks, Teda võivad tunda nii väikesed kui suured.
See tähendab, et võime elada suhtes Temaga.
Viimaseks, et Ta andestab meile me patud ja otsustab need unustada.
See on vapustavalt hea uudis kõikidele.
Eelmisel nädalal viibisin Peruus.
Kohtusin seal kahe vabamüürlaste juhiga,
kellest üks juhtis kogu Peruud ning teine üht linna.
Mul oli võimalus juhtida mõlemad isiklikku suhtesse Jumalaga.
Pärast seda kohtusin ühe vabamüürlaste looži liikmetega
ning sain rääkida ka neile evangeeliumi.
Avastasin oma üllatuseks, et vabamüürlased tsiteerivad
üle maailma üht kirjakohta, kui neile lisandub uusi liikmeid.
Seda võib leida Psalm 133:1.
Nad ei teadnud, et juutidel
põhineb üks Iisraeli rahvalaul täpselt sellelsamal kirjakohal.
Olen Iisraeli kodanik, kellel on nii Rootsi kui ka USA pass.
See rahvalaul kõlab nii..
Andsin Tommyle teada,
et ta saaks heliruumis selleks valmistuda.
See põhineb kirjakohal 133:1:
"Vaata, kui hea ja armas on see, et vennad üheskoos elavad!"
Sellele järgneb salm:
"See on nagu kallis õli pea peal, mis nõrgub alla habemesse,
Aaroni habemesse, mis nõrgub alla tema rõivaste palistusse..
..Sest sinna on Issand seadnud õnnistuse, elu igaveseks ajaks."
Sinna, kus on üksmeel ja armastus.
Kuulsin neilt, et need mehed
püüavad oma loožis anda Piiblile keskse rolli
ning tahtsid sellega olla Jumalale meelepärased,
vähemalt need, kes olid Peruus.
Kõigele vaatamata nad ei teadnud Jumalat niivõrd hästi.
Aitasin mitmetel neist astuda isiklikku suhtesse Jumalaga.
1. Korintlaste 3:15 öeldakse, et peaksime alati olema valmis
andma vastust neile, kes küsivad meilt me usu kohta.
Efeslaste 5 öeldakse,
et peaksime võtma parima igast võimalikust olukorrast.
"Kasutage aega õigesti, sest päevad on kurjad."
Kasuta parimal viisil igat hetke, mis sul on inimestega.
Samuti ole valmis andma vastust oma usust.
Üks parim viis on tutvustada selle uue lepingu nelja punkti.
Jumal ütleb igaühele,
et annab meile juhiseid mõtetesse ja südamesse.
Samuti et oleme Tema esindajad, Tema rahvas ja lapsed.
Seetõttu võime palvetada Jeesuse nimel.
Võime elada üksmeeles Temaga.
Kui meil on üksmeel Temaga, võime saada osa Tema armastusest,
enesekontrollist, kannatlikkusest ja headusest.
See ei tähenda, et peaksid
hakkama kellekski teiseks, kuid peaksid ütlema nagu Jeesus:
"Jumal, mitte minu vaid Sinu tahtmine."
Palu Püha Vaimult abi ning Ta teeb seda.
Lõpuks Jumal annab meile andeks kõik me patud
ning otsustab need unustada.
Siiski ei peaks me püüdma end või teisi patu järgi määratleda.
Jeesus ei vaadanud prostituudile
ja öelnud, et ta ongi selline ega suuda kunagi muutuda.
Kurb, kui inimesed hindavad üksteist selliselt.
Jeesus nägi inimeste valu ja pattu, kuid oli niivõrd aldis neile andestama
aidata neil leida, kelleks on loodud ning teha, milleks nad on loodud.
Samuti aitas Ta neil saada vabaks.
Jeesus ütles selgelt, et see,
kellele on palju andestatud, armastab ka palju.
Ära mõista enda ümber olevaid inimesi hukka.
Selle asemel olge valmis
vastama kõigile lootusest, mis on meie südames.
Loen selle kirjakoha, sest see on mulle südamelähedane.
1. Peetruse 3:15.
"vaid pühitsege Issandat Kristust oma südames.."
Pühitsege alati Kristust kui Issandat.
"..olles alati valmis kostma igaühele,
kes teilt pärib aru lootuse kohta, mis teis on."
"Kuid tehke seda tasadusega
ja aupaklikult, omades head südametunnistust,
et need, kes laimavad teie head käitumist Kristuses,
jääksid häbisse just selles, milles nad teid halvustavad."
Mis on see meis olev lootus?
2. Peetruse 3 räägitakse, mis on see meis olev lootus.
Kui Jeesus tuleb tagasi ning selle maailma üle
mõistetakse kohut üleilma leviva tulega,
tõmmatakse meid üles ning päästetakse
sellest hukkamõistust, mida Jumal toob maa peale.
Sel hetkel saame taevased ihud.
Peetrus räägib ja Paulus kirjutab sellest,
et meid muudetakse hetkega ning elame Jumalaga kogu igaviku.
Jeesus teeb uue Taeva ja maa,
kus me saame Temaga tuhande aasta jooksul valitseda.
Seda ei räägi ainult jehoova tunnistajad
vaid seda ütles algselt Jeesus ise.
Samuti rääkisid sellest Vana Testamendi seitse eri prohvetit
ning ka Jeesus ise, kui Ta andis Johannesele ilmutuse.
Meil on võimalus elada Jeesusega uues taevas ja maal.
Tahan rääkida eriliselt ühest vaimuannist.
Avame 1. Korintose 12:1:
"Vaimuandide suhtes, vennad, ei taha ma jätta teid teadmatusse."
Jumal teeb selle Apostel Paulus läbi selgeks,
et Ta ei taha, et oleksime selle osas teadmatuses.
13. peatükis räägitakse armastusest, mis on samuti üks vaimuandidest.
1. Korintose 14:1 öeldakse: "Taotlege armastust ja olge innukad
nõudma vaimuande, eriti prohvetlikult kõnelemist!"
Edasi kirjeldab ta prohvetlikku andi.
Loeme sellest.
Ta ütleb järgmist.
Loen 21. salmist.
"Ma räägin sellele rahvale teiste keeltega ja teiste huultega,
ent nad ei võta nõndagi kuulda," ütleb Issand."
"Nii ei ole siis keeled
tunnustäheks usklikele, vaid uskmatuile.."
Kui apostlid said esimest korda vaimukeeled Jeruusalemmas,
olid juudid nelipühipäevaks sinna kogunenud.
Sellega mälestatakse aega, mil juudid olid lahkunud Egiptusest
ja võtsid Siinai mäel vastu käsuseaduse või toora.
Juudid kogunevad selleks Jeruusalemma.
Vanas Testamendis öeldakse,
et juudid peaksid kogunema Jeruusalemma kolm korda aastas.
Seega paasapühal, nelipühipäeval ning lehtmajadepühal.
Sel päeval kuulsid seal olijad,
kuidas vaimukeelte saajad ülistasid eri keeltes Jumalat.
Edasi räägib ta prohveteerimisest.
"Nii ei ole siis keeled
tunnustäheks usklikele, vaid uskmatuile,
ent prohvetlikult kõnelemine ei ole uskmatuile, vaid usklikele."
Prohveteeringud ehitavad meid üles ning julgustavad meid,
kui räägime üksteisele, mida Jumal meile ütleb.
Jumal ütleb sulle: "Armastan sind.
See on minu tahe, et elaksid suhtes Minuga.
Tule, tule ja võta aega Minuga,
et võiksid olla Mulle lähedasem, saaksin anda sulle enam jõudu,
ning teaksid, et andestasin sulle ja olen su mineviku patud unustanud."
Tule!
Prohveteering julgustab, trööstib, lohutab meid ja ehitab meid üles.
Peale selle on prohvetlik teenistus, mis on veidi teistsugune.
Prohvet on isik, kes on Jumala poolt varustatud,
et anda teavet või sõnumeid enne nende juhtumist.
Jumal andis mulle kindla prohveteeringu
kolm kuud enne kui kaksiktornid kukkusid rünnaku tõttu kokku.
1999. a olin Väike-Aasias, endises Nõukogude Liidus.
Kohtusin seal tollase USA presidendi Clintoni
üldise suursaadikuga, Robert Seipleriga.
Ta oli minust lugenud
hommiku julgeolekualasel infotunnil, kui olin Buhhaaras, Usbekistanis.
Usbekistanis on linnad
nagu Taškent, Buhhaara, Samarkand ja paljud teised.
Mind kutsuti ühte sealsesse sünagoogi jutlustama.
Ta oli minust lugenud, kuna olin 1994. aastal
ühes tuntuimas telesaates kanalil, mis oli ainus terves riigis.
Sel hetkel sain võimaluse rääkida pea 100 mln moslemile.
1994. aastal prohveteerisin neile: "Seda ütleb Jumal:
Te ei ole Mulle enam alistunud ega Minuga suuremas rahus -
sõna "moslem" tähendab "rahus Jumalaga, alistunud Talle" -
kui pöördute selleks enam fundamentalismi."
Tol ajal oli selleks Talibanis oht, kuna Iraanist rändasid
mitmed fundamentalistid Väike-Aasiasse,
et pöörata fundamentalismi neid 100 mln mõõdukaid moslemeid.
Sain neile prohveteeringu:
"Te ei saa Minule fundamentalismi kaudu lähemale,"
ütleb Jumal, "vaid üksnes Püha Vaimuga täitudes.
Tema õpetab teile Jumala tahet ning juhendab ja aitab teid.
Püha Vaim võib teie ellu tulla läbi uue lepingu,
mis põhineb Jeesuse ristisurmal, keda te peate prohvetiks."
Moslemid peavad Kristust prohvetiks.
Seega see suursaadik luges raportit sellest
minu 1994. a tehtud telesaatest ning küsis minult naljatlevalt,
kas mul on ka USA kohta sõna Jumalalt.
Järsku tuli minusse midagi väga tugevalt.
Piiblis on kirjas, et Vanas Testamendis
oli prohveteering juba olemas, kuid Püha Vaim pani inimesi rääkima.
Uues Testamendis on see põhimõtteliselt sama.
Püha Vaim paneb meid Jumala nimel rääkima.
Ütlesin talle, et mul on olnud
ligi kaks-kolm kuud sama unenägu või nägemus.
Ütlesin, et tean kaheldamatult, sain selle sõnumi Jumalalt,
sest Ta on selle pannud mu südamele.
See kõnelus oli 1999. aasta septembris.
Ütlesin: "Kahe aasta pärast lendavad kaks lennukit kaksiktornidesse
ning tornid kukuvad kokku," ütleb Jumal.
Lisasin, et selle taga on Osama bin Laden,
ning samal päeval toimub kolm teist kaaperdamist,
mille sihtpunktiks on Valge Maja, Kapitoolium ja Pentagon,
kuid vaid Kaksiktornid kukuvad kokku, samas kui teised hooned püsivad.
Tol ajal rääkisin talle enam.
Mul oli eesõigus kohtuda B. Clintoniga kolme aasta eest New Yorgis.
Küsisin temalt, mis temas toimus,
kui oli sellest kuulnud ning nägi hiljem ka seda sündimas.
Julgustasin teda tema oma suhtes Jumalaga.
Loen teile veel Jumala sõna.
See on Jumala tahe, et võiksime prohveteerida.
Mõned teist ehk ei tea, kuid seda siin öeldakse.
Kui keegi räägib keeli, siis üks tõlgendagu.
1. Korintose 14:27.
"Aga kui tõlgendajat ei ole,
siis ta olgu koguduses vait - rääkigu iseendale ja Jumalale."
29. salmis öeldakse, et kaks-kolm prohvetit -
kes prohveteerivad või julgustavad ning trööstivad kogudust -
kõnelgu ning teised hinnaku kõneldut.
31. salmis jätkatakse:
"Te võite ju kõik ükshaaval prohvetlikult kõnelda,
See tähendab prohveteerida, julgustada ja trööstida.
See on and, mis on kõikidele.
"Te võite ju kõik ükshaaval prohvetlikult kõnelda,
et kõik õpiksid ja kõik saaksid virgutust."
32. salm: "Ja prohvetite vaimud alistuvad prohvetitele."
Jumal ei sunni sind midagi veidrat tegema.
Jumalalt pärinev tarkus
on esmalt puhas, rahumeelne, leebe, kuulekas,
tulvil halastust ja häid vilju, erapooletu, teeskluseta.
33. salm: "Sest Jumal ei ole korratuse, vaid rahu Jumal."
Tahan vaadata teiega
veel mõningaid kirjakohti Vanast Testamendist.
Hesekiel 36:27.
Tegemist on esimese korraga, kus mainitakse Piiblis Püha Vaimu.
Seal öeldakse, et Ta tuleb meisse.
Hesekiel 36:26:
"Ja ma annan teile uue südame ja panen teie sisse uue vaimu."
Kohe loeme, mis vaimu.
"Ma kõrvaldan teie ihust kivise südame
ja annan teile lihase südame.
Ma panen teie sisse oma Vaimu ja teen, et te käite mu määruste järgi
ja peate mu seadusi ning täidate neid."
Uues lepingus annab Jumal meile juhiseid, määruseid,
seaduseid, tarkust ning ka sisemise väe neid täita.
Loen uuesti.
"Ma panen teie sisse oma Vaimu ja teen, et te käite mu määruste järgi
ja peate mu seadusi ning täidate neid."
Seega Jumal liigutab meid, et oleksime pühad,
saaksime Temalt juhiseid ja tarkust ning suudaksime Teda ka järgida.
Loen teile prohvet Jesajast.
Rääkisin eelmises saates,
kuidas Jeesus luges iseendast ning ka veidi Jesaja 53. peatükist.
Jätkame Jesaja 53:10.
"Aga Issand arvas heaks teda alandada haigustega.
Kui ta iseenese on andnud süüohvriks.."
Jeesus sai süüohvriks nii sinu kui minu patu eest.
"saab ta näha tulevast sugu.."
See tähendab mind ja sind, kui usud Temasse.
"ta elab kaua ja Issanda tahe teostub tema läbi."
"Pärast oma hingevaeva
saab ta näha valgust ja rahuldust tunda;
oma tarkusega teeb mu õiglane sulane paljusid õigeks,
sest ta kannab nende patusüüd."
Olen nii õnnelik, et mul on selline suhe Jumalaga.
Sinulgi võib see olla.
Vaatame Psalm 22.
See on osa Kirjadest (hbr "ketuvim").
Kui oled juut, näed, et see on kirjutatud kirja stiilis.
See on äärmiselt prohvetlik laul, mis ennustab sündmusest,
mis toimub u 1000 aasta pärast - Jeesuse ristilöömisest.
Jeesus tsiteeris seda, kui Ta rippus ristil.
"Mu Jumal, mu Jumal, miks sa mu maha jätsid?"
Vaata seda.
Loeme 5. salmi.
Ei, loen 7. salmi.
"Aga mina olen ussike ja mitte mees,
inimeste teotada ja halb rahva meelest.
Kõik, kes mind näevad, irvitavad mu üle;
nad ajavad suu ammuli, vangutavad pead:
"Ta on kõik veeretanud Issanda peale; see päästku ta.."
11. salm: "Sinu hooleks ma olen jäetud lapsekojast,
mu ema üsast alates oled sina minu Jumal!"
13. salm: "Palju härjavärsse ümbritseb mind.."
15. salm: "Ma olen välja valatud otsekui vesi
ja kõik mu luud-liikmed on koost ära.
Mu süda on nagu vaha, ta on sulanud mu sisikonnas."
18.-19. salm: "ma võin lugeda kõiki oma luid.
Nemad aga vahivad mulle otsa ja parastavad mind.
Nad jagavad mu rõivad eneste vahel ja heidavad liisku mu kuue pärast."
24. salm: "Sest ta ei pannud halvaks
ega põlanud viletsa häda ega varjanud oma palet tema eest,
vaid kuulis, kui ta kisendas tema poole."
Jeesus tõusis surnust üles.
27. salm: "Kõik maailma ääred
tuletavad teda meelde ja pöörduvad tagasi Issanda juurde;
ja sinu ette kummardavad kõik rahvaste suguvõsad."
"Sest Issanda päralt on kuninglik võim ja ta valitseb rahvaid."
See jätkub 23 psalmis.
"Issand on mu karjane, mul pole millestki puudust."
6. salm: "Ainult headus ja heldus
järgivad mind kõik mu elupäevad ja ma jään Issanda kotta eluajaks."
Tahan lugeda teile veel ühest psalmist paar salmi.
Psalm 2.
Siin öeldakse järgmist.
"Miks paganad möllavad ja rahvad mõtlevad tühja?
Ilmamaa kuningad astuvad esile
ja vürstid peavad üheskoos nõu Issanda ja tema võitud mehe vastu:
"Kiskugem katki nende ahelad ja visakem enestelt ära nende köied!"
Kes taevas istub, naerab; Issand pilkab neid.
Oma vihas ta kõneleb siis nendega ja oma raevus ta teeb neile hirmu:
"Aga mina olen seadnud
oma kuninga Siionile, oma pühale mäele."
7. salm on niivõrd imeline.
"Ma annan teada Issanda otsuse; tema ütles minule:
Sina oled mu Poeg, täna ma sünnitasin sinu."
"Küsi minult, ja ma annan
paganad su pärandiks ning ilmamaa otsad su omandiks."
Seda kirjutati Jeesuse kohta.
Ta oli Jumala Poeg ning Jumal andis Talle
pärandiks kogu inimkonna ning mina olen osa pärandist.
Tahan sind julgustada,
kui sa ei ole veel andnud oma elu Jumalale:
"Võta vastu see uus leping. Jeesus on uus leping meie rahvale."
Võta vastu Jumala juhised ja andestus, õpi Jumalat tundma,
ole Tema tütar või poeg ning ela suhtes Temaga.
Jumal õnnistagu sind ning tänan vaatamast!
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind!
Tõlge: Mailis Mägi